Fotballklubben Larvik

Fotballklubben Larvik var en sammenslåingsklubb mellom Halsen IF og Nanset IF, som ble stiftet i 1997 og lagt ned i 2010. Klubben besto i hovedsak av et damelag som siden sammenslåingen har spilt i 1. divisjon og Toppserien. Larvik ble som best nr. 8 i Toppserien 2002, og nådde kvartfinalen i NM 2000.

Larvik rykket opp til Toppserien for første gang i 2000, men rykket rett ned igjen. De rykket rett opp i 2002, og klarte å holde seg i divisjonen med en 8.-plass, den siste plassen som ga fornyet kontrakt. De tapte imidlertid for Sandviken, som rykket ned, i NM, og året etter klarte de bare to uavgjorte på 18 kamper og rykket ned som soleklart dårligste lag.

I 2004–2007 spilte Larvik i 1. divisjon igjen, men klarte å rykke opp for tredje gang i 2008, hvor det ble ett nytt direkte nedrykk. Etter å ha blitt nummer 8 i 1. divisjon 2009 fant ledelsen i laget ut at spillerstallen ikke strakk til før 2010-sesongen, og Larvik trakk dermed laget.FK Larvik trekker laget, Torgrim Skogheim, Østlands-Posten, 15. mars 2010, hentet 16. april 2010

Kjente spillere
Larvik har hatt en spiller på det norske A-landslaget for kvinner, Marit Fiane Christensen.

Andre kjente kvinnelige fotballspillere som har spilt for Larvik, er:
 Nora Holstad Berge
 Ingrid Bruserud
 Marthe Braavold Johansen
 Miriam Mumtaz

Referanser

Eksterne lenker


Kategori:Tidligere fotballag i Norge
Kategori:Fotballag i Vestfold
Kategori:Fotballag etablert i 1997
Kategori:Idrettslag opphørt i 2010
Kategori:Toppserielag
Kategori:Kvinnefotballag i Norge
Kategori:Idrettslag i Larvik
Kategori:Sport i Norge i 1997